Sallansuu

Sallansuu (; myöh. Куолоярви, Kuolojarvi) oli Sallan kylä sijaiten Sallajoen suussa eli kohdassa, jossa Sallajoki laskee Kuolajokeen. Kuolajärven kappeliseurakunnan (sittemmin itsenäistynyt ja vuodesta 1936 Sallan seurakuntaSeurakunnat. Salla Suomen sukututkimusseura) oma kirkkorakennus valmistui vuonna 1838 Sallansuun kylään, joka tuli toimimaan kirkonkylänä ja kuntakeskuksena.

Nykyään Venäjällä, Murmanskin alueen Kantalahden piirin länsiosassa Alakurtin maalaiskunnassa, Suomen ja Venäjän rajasta noin 10 kilometriä itään sijaitseva kylän alue on asumaton.Lingvarium project: База данных "Этно-языковой состав населённых пунктов России" 

 Historiaa 
Sallansuun kylä tuhoutui täydellisesti toisessa maailmansodassa. Alue kuului Sallan silloiseen itäpuoliskoon, joka Suomen oli luovutettava rauhansopimuksen perusteella Neuvostoliitolle.Sallan kylät Salla, Info Uudeksi kirkonkyläksi ja kuntakeskukseksi tuli siihenastinen Märkäjärven kylä, nykyinen Sallan kirkonkylä.

 Hautausmaat 
Sallan ensimmäisen kirkon raunioiden äärellä on suomalaisten hautausmaa, jolla on muistomerkki Suomen sisällissodassa kaatuneille. Lisäksi alueella on Ensio Seppäsen suunnittelema ja veistämä, vuonna 1996 paljastettu muistomerkki talvi- ja jatkosodassa kaatuneille noin 220 sallalaiselle sankarivainajalle.Vanha Salla kirkkomaa Suomen sotahistoriallinen seura, Sotahistorialliset kohteet, Venäjä

Neuvostoliiton asevoimien sotilaiden hautausmaassa on noin 1 000 kaatunutta.Venäläisten kenttähautausmaa Salla, Sotahistorialliset kohteet, Venäjä. Suomen sotahistoriallinen seura

Saksan asevoimien noin 3 200 kaatuneen sotilaan hautausmaa on perustettu vuonna 1941.Saksalainen kenttähautausmaa Salla, Sotahistorialliset kohteet, Venäjä. Suomen sotahistoriallinen seura

 Lähteet 

Luokka:Kantalahden piiri
Luokka:Sallan luovutetut kylät
Luokka:Luovutettujen alueiden kirkonkylät